বিশ্বনাথ ২ নং ভোলাকতাত বৃহস্পতিবাৰে বনৰীয়া মহ'ৰ আক্ৰমণত দুজন ১২ বছৰীয়া শিশু আহত হয়। তাৰে ছাবেদ আলি নামৰ শিশুটিৰ অবস্থা অধিক গুৰুতৰ হোৱাৰ বাবে শিশুটিক উন্নত চিকিৎসাৰ বাবে তেজপুৰ চিকিৎসা মহাবিদ্যালয়ত প্ৰেৰণ কৰা হয়।
আনটো শিশু বিশ্বনাথ অসামৰিক চিকিৎসালয়ত চিকিৎসাধীন হৈ আছে।
উল্লেখ্য যে বিশ্বনাথৰ পূব ভীৰ গাওঁৰ ১ নং জাপৰিজানত সৰিয়হ খেতিত সোমাই আছিল বনৰীয়া ম'হটো। কিন্তু বন বিভাগৰ লোকে সেই স্থানৰ পৰা বনৰীয়া ম'হটো খেদি পঠিওয়াতে ম'হটো উপস্থিত হয় ২ নং ভোলাকটাত।
তেনে সময়তে দুটি শিশুয়ে নিজৰ ছাগলী এৰাল দিবলৈ গৈছিল ২ নং ভোলাকটাত। সেই সময়তে বনৰীয় ম'হটোয়ে আক্ৰমণ কৰে উক্ত দুই শিশুক।
বন বিভাগৰ দল ঘটনাস্থলীত উপস্থিত হৈ স্থানীয় ৰাইজৰ সহযোগত বনৰীয়া ম'হটোক সেই স্থানৰ পৰা ট্ৰেক্টৰ ব্যৱহাৰ কৰি কেইবা জাই গুলি ফুটাই মহটোক বনাঞ্চললৈ খেদি পঠিয়ায় ।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
